เปิดกลยุทธ์ลุยหุ้นสื่อสารฯ หลังโบรกฯปรับประมาณการกำไร หนุนเป้าพุ่งสูงสุด 8%
เปิดกลยุทธ์ลุยหุ้นสื่อสารฯ หลังโบรกฯปรับประมาณการกำไร หนุนเป้าพุ่งสูงสุด 8%
เปิดกลยุทธ์ลุยหุ้นสื่อสารฯ หลังโบรกฯปรับประมาณการกำไร หนุนเป้าพุ่งสูงสุด 8%
27 ส.ค. 2562

“ข่าวหุ้นธุรกิจออนไลน์” ได้ทำการสำรวจบทวิเคราะห์ที่ให้คำแนะนำเกี่ยวกับหุ้นในกลุ่มสื่อสารโทรคมนาคมรายใหญ่ เนื่องจากมองว่าที่ผ่านมาราคาหุ้นในกลุ่มดังกล่าวปรับตัวลดลงมาอย่างหนัก ซึ่งคาดว่าผลประกอบการทั้งปียังคงเติบโตขึ้น และในปี 2563 จะเติบโตอย่างแข็งแกร่ง
โดย บริษัทหลักทรัพย์ ทิสโก้ จำกัด ระบุในบทวิเคราะห์ (27 ส.ค.62) โดยให้คำแนะนำเกี่ยวกับหุ้นในกลุ่มสื่อสารโทรคมนาคม โดยมองว่าตลาดเหมือนจะหายกังวลกลุ่มสื่อสารแล้ว
ทั้งนี้ราคาหุ้นและการดำเนินงานในช่วงไตรมาส 2/62 ที่ดีกว่าคาด ทำให้ปรับประมาณการ และมูลค่าที่เหมาะสมเพิ่มขึ้น 1.6 – 8.6% และคาดว่าจะเติบโตต่อในครึ่งปีหลังของปี 62 จากฐานที่ต่ำ และการแข่งขันที่ลดลง แต่การประมูล 5G ในช่วง ครึ่งปีแรกของปี 2563 จะเป็นปัจจัยกดดัน แม้ว่าจะเชื่อว่าการประมูลรอบนี้จะมีราคาใกล้เคียงกับในภูมิภาคก็ตาม
ประมาณการปี 2562-2563 เพิ่มขึ้น 1.5% ถึง 8.6%
ทั้งนี้ ด้วยผลประกอบการที่กว่าคาด ทำให้เราปรับประมาณการปี 2562-2563 เพิ่มขึ้นสำหรับ ADVANC, INTUCH และ DTAC ขึ้น 1.6% ถึง 5.6% และทำให้มูลค่าที่เหมาะสมเพิ่มขึ้น 6% ถึง 8.6% เนื่องมาจาก
1) ARPU ที่จะเพิ่มขึ้นตั้งแต่ครึ่งปีหลังของปี 62 เป็นต้นไป
2) ลูกค้าที่เพิ่มขึ้น
อย่างไรก็ตามราคาหุ้นที่เพิ่มขึ้นมามากทำให้ต้องปรับคำแนะนำของ DTAC ลง
ด้วยราคาหุ้นของ DTAC ที่เพิ่มขึ้นกว่า 45.5% นับตั้งแต่ต้นปีเทียบกับ ADVANC และ INTUCH ที่เพิ่มขึ้น 33-34% และจะดีขึ้นต่อในอนาคตจาก ARPU ที่เพิ่มขึ้น แต่สำหรับ DTAC ผลประกอบการจะลดลงจากไตรมาสก่อนจากฐานที่สูงใน ไตรมาส 2/62 และโอกาสที่ผลประกอบการจะดีกว่าที่คาดมีน้อย ทำให้อัพไซด์ของหุ้นจำกัด ปรับคำแนะนำลงเป็น “ถือ”
ประเด็นสำคัญในครึ่งปีหลังของปี 62 จนถึงครึ่งปีแรกของปี 63 คือการประชุม 5G
ทั้งนี้ กสทช. มีแผนที่จะจัดการประมูล 5G ขึ้นมา 2 รอบในครึ่งปีแรกของปี 2563  หากนำคลื่น 2600 MHz คืนจาก MCOT ได้สำเร็จจะทำให้คาดว่าการประมูลรอบแรกจะเริ่มในเดือน เม.ย. และอีกครั้งในไตรมาส 2/2563 และด้วยแผนการนำคลื่นหลายความถี่มาผสมจะทำให้มีราคาประมูลที่เพิ่มขึ้น คาดการณ์ราคาที่ 2 – 3 หมื่นล้านบาท ต่อ 3.5/26/28GHz
ด้านพื้นฐานของกลุ่มสื่อสารยังดี แนะนำให้ “ถือ” ADVANC (ราคาเป้าหมาย 220 บาท) และ DTAC (ราคาเป้าหมาย 63 บาท) แนะนำให้ “ซื้อ” INTUCH (ราคาเป้าหมาย  71 บาท) และ TRUE (ราคาเป้าหมาย 7.80 บาท)